খোদা বা ঈশ্বর মানুষকে বুদ্ধিমত্তা দান করেছেন, যার দ্বারা তারা ভালো-মন্দ বিচার করতে পারে। নবিরা যা প্রচার করেছেন তা যদি বুদ্ধিমত্তাকে স্বীকৃতি দেয়, তবে তারা (নবিরা) অনাবশ্যক হয়ে পড়েন। যদি এটি বুদ্ধিমত্তার বিরোধী হয়, তবে তাদের কথা শোনা কারো উচিত নয়।
এই বুদ্ধিমত্তার বিবিধ প্রকাশের আলোচনাটি মানব-বুদ্ধিমত্তার যাথার্থ্যের দাবির সাথে সম্পর্কিত। মানব-শিশু পিতা-মাতার কাছ থেকে বলতে শিখে- ব্যাপারটি প্রজন্ম-প্রজন্ম চলছে। এখানেই আসল ব্যাপারটি নিহিত। ইবনে আল-রাওয়ান্দি এখানে সম্ভবত মানুষের কথা (Human speech) স্বাভাবিক (প্রাকৃতিক) নাকি রক্ষণশীল (রীতিসিদ্ধ)- এই প্রশ্নটি করতে চেয়েছেন। মনে হচ্ছে তিনি ‘ইলহাম’-এর (বিশেষ করে প্রাকৃতিক-সহজাত জ্ঞান) সমাধানের পক্ষে রয়েছেন, যদিও ইলহাম শব্দটি বইটিতে অণুল্লেখিত। 
বিজ্ঞানগুলোকেও বুদ্ধিমত্তার যাথার্থ্যের প্রমাণ হিসেবে উল্লেখ করা যায়। তার মতে, লোকজন আকাশ পরিদর্শন করে জ্যোতির্বিদ্যার বিকাশ ঘটিয়েছে। কিভাবে আকাশ পরিদর্শন করতে হয় তা শেখার জন্যে তাদের কোনো নবির প্রয়োজন হয়নি। এমনকি কিভাবে বীণাজাতিয় বাদ্যযন্ত্র তৈরি করতে হয় তা শেখার জন্যও তাদের নবির প্রয়োজন হয়নি। ধারণা করা অযৌক্তিক যে, ভেড়ার অন্ত্র (যখন এটি একখণ্ড কাঠের উপর শুকানো হতো এবং প্রসারিত করা হতো) আনন্দদায়ক সুর তৈরি করতে পারে- ব্যাপারটি নবির প্রত্যাদেশ (Prophetic revelation) ছাড়া লোকজনের শেখা হতো না। এইসব দক্ষতা মানুষের সহজাত বুদ্ধিমত্তা, বিবেচনা ও পর্যবেক্ষণক্ষমতার পরিশ্রমলব্ধ প্রয়োগ দ্বারা অর্জিত হয়।

বুদ্ধিমত্তার প্রাধান্য
দর্শন
কিতাব আল-যুমুরুদ
মুসলিম ঐতিহ্য